**Proiect**

**(nu produce efecte juridice)**

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Iniţiator**

**PRIMAR**

**SOÓS ZOLTÁN**

**HOTÂRÂRE**

**nr. \_\_\_\_\_ din \_\_\_\_\_\_\_\_ 2022**

**privind însuşirea „Notificării de încălcare” referitoare la *Contractul de delegare a gestiunii activităţiilor de colectare şi transport a deşeurilor municipale şi a altor fluxuri de deşeuri, componente ale serviciului de salubrizare al judeţului Mureş, nr.*** ***1676 din 21.06.2022, zona 2 Tg. Mureș, judeţul Mureş***

***Consiliul local al municipiului Târgu Mureș, întrunit în şedinţă extraordinară de lucru convocată de îndată în data de \_\_\_\_\_\_\_\_\_\_\_\_***

**Având în vedere:**

-Referatul de aprobare nr. 90264/13033 din 17.11.2022 inițiat de Primar prin Serviciul Administrarea Domeniului Public privind însuşirea „Notificării de încălcare” referitoare la *Contractul de delegare a gestiunii activităţiilor de colectare şi transport a deşeurilor municipale şi a altor fluxuri de deşeuri, componente ale serviciului de salubrizare al judeţului Mureş, nr. 1676 din 21.06.2022, zona 2 Tg. Mureș, judeţul Mureş,*

-Avizul favorabil al Direcției Juridice, Contencios Administrativ și Administrație Publică Locală,

**Ținând cont de prevederile :**

- art.38.1.1, art.38.1.2 lit.a” şi „e” din *Contractul de delegare a gestiunii activităţiilor de colectare şi transport a deşeurilor municipale şi a altor fluxuri de deşeuri, componente ale serviciului de salubrizare al judeţului Mureş, nr.1676 din 21.06.2022, zona 2 Tg. Mureș*

- art. 17, alin. (3) punctul 15 , alin. (4) lit. „h” şi „i” din Statutul Asociaţiei de Dezvoltare Intercomunitară ADI Ecolect Mureş,

- art.129 alin.(2) lit.d coroborate cu cele ale alin.(7) lit.n, precum şi ale art.139 alin.(1), coroborate cu cele ale alin.(3) lit.d și art. 196, alin. (1), lit. ”a” și ale art. 243, alin. (1), lit. ”a” din Ordonanța de Urgență nr.57/2019,  privind Codul  administrativ, cu modificările şi completările ulterioare,

**HOTĂRĂŞTE**

**Art. 1**. Se însuşeşte „Notificarea de încălcare” cuprinsă în anexa care face parte din prezenta hotărâre, referitoare la ***Contractul de delegare a gestiunii activităţiilor de colectare şi transport a deşeurilor municipale şi a altor fluxuri de deşeuri, componente ale serviciului de salubrizare al judeţului Mureş, nr. 1676 din 21.06.2022, zona 2 Tg. Mureș, judeţul Mureş,*** încheiat cu **Compania de Salubritate Brantner Veres S.A**, cu sediul în Cluj Napoca, str. Lalelelor nr.11 spațiul comercial 2, etaj 1 supantă ap.48, jud. Cluj.

**Art. 2**. Se mandatează Primarul Municipiului Târgu Mureș să voteze în cadrul Adunării Generale a Asociaţiei de Dezvoltare Intercomunitară Ecolect Mureş orice demersuri vor fi necesare în realizarea prevederilor stipulate în cuprinsul notificării menţionate la art.1.

**Art.3**. (1) În situaţia sistării prestării serviciului de către operator, în interiorul termenului de remediere acordat conform notificării aprobate în condiţiile art.1, se mandatează ADI Ecolect Mureş să realizeze demersurile necesare atribuirii unui contract de delegare a serviciului de salubrizare la nivelul UAT Municipiul Târgu Mureș, prin aplicarea unei proceduri de negociere fără publicarea unui anunţ de participare.

(2) Durata contractului încheiat în condiţiile menţionate la alin.(1) nu va depăşi durata necesară organizării unei proceduri de atribuire prin licitaţie deschisă, respectiv emiterea ordinului de începere a prestării serviciilor ce fac obiectul acelui contract.

(3) Se consideră sistare a serviciului, în înţelesul prezentei hotărârii, orice întrerupere propriu-zisă a serviciului de către operator sau o notificare din partea acestuia în acest sens.

**Art. 4** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului - Judeţul Mureş pentru exercitarea controlului de legalitate.

**Art.5**. Prezenta hotărâre se aduce la cunoștința publică prin publicare pe site-ul [www.tirgumures.ro](http://www.tirgumures.ro) şi se comunică, ADI Ecolect Mure, respectiv Primarului Municipiului Târgu Mureș, Serviciului Public Administrarea Domeniului Public, Administratorului Public al Municipiului Târgu Mureș, care răspund de aducerea sa la îndeplinire.

**Viză de legalitate**

**p. Secretarul general al Municipiului Târgu Mureș**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**